વાત્સલ્ય, મમતા, પ્રેમ, લાગણી જેવા શબ્દો ફ્રેન્ચ ભાષામાં હશે, પણ એની અંદરનો મીઠો ભાવ શું આટલો જલદી ખલાસ થવા માંડતો હશે ? પેરિસમાં વીસ વરસની એક છોકરી મા-બાપના મકાનમાં ચાર ગુજરાતી જુવાન જોડે રહેતી અને એમાંથી એક જ છોકરો એનો પ્રેમી હતો. બાકી દૂરથી જ સલામવાળા. પણ જ્યારે પોતાનાં માબાપ બહારગામથી આવતાં ત્યારે માબાપને એ હોટેલમાં ઊતારતી. માબાપને પણ હોટેલમાં ઊતરવામાં વાંધો નહોતો. આવું મેં જોયેલું સગી આંખે. એક બારમાં એ એના બોયફ્રેન્ડની ગોદમાં બેઠેલી અને મા-બાપ સામે જ બેઠેલાં.